pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-สินค้าจากประมง-ปศุสัตว์ มีความปลอดภัย ได้มาตรฐาน
วันศุกร์ที่ 25 ธันวาคม 2563
สินค้าจากประมง-ปศุสัตว์ มีความปลอดภัย ได้มาตรฐาน
รัฐมนตรีเกษตรฯ ยืนยัน สินค้าจากประมง-ปศุสัตว์ มีความปลอดภัย ได้มาตรฐาน อีกทั้งยังมีมาตรการป้องกันการแพร่ระบาดของโรคโควิด-19 อย่างเข้มข้น จึงขอให้พี่น้องประชาชนสามารถบริโภคได้ตามปกติ
นายเฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ เปิดเผยว่า จากสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) รอบใหม่ กระทรวงเกษตรและสหกรณ์ได้มีการสรุปรายงานสถานการณ์และผลการดําเนินงานเฝ้าระวัง ป้องกัน และเตรียมความพร้อมในการรองรับสถานการณ์ดังกล่าวจากหน่วยงานในสังกัดอย่างต่อเนื่อง อย่างไรก็ตาม จากกระแสความกังวลของประชาชนต่อการแพร่ระบาดของโรคโควิด-19 ในสัตว์น้ําที่อาจทําให้เกิดความไม่มั่นใจในการบริโภคอาหารทะเล กระทรวงเกษตรฯ ได้มีการส่งเจ้าหน้าที่เข้าไปตรวจสอบกระบวนการผลิตสินค้าเกษตร ทั้งสินค้าประมงและสินค้าปศุสัตว์ เพื่อให้สินค้ามีความปลอดภัยและได้มาตรฐานต่อผู้บริโภคให้มากที่สุด จึงขอให้พี่น้องประชาชนสามารถบริโภคได้ตามปกติ และขอยืนยันว่าสินค้าที่มีเครื่องหมายรับรองจากกรมประมงและกรมปศุสัตว์ จะไม่มีการแพร่เชื้ออย่างแน่นอน
ด้าน นายทองเปลว กองจันทร์ ปลัดกระทรวงเกษตรและสหกรณ์ กล่าวเพิ่มเติมว่า จากกระแสความกังวลของประชาชนต่อการบริโภคสินค้าประมง กระทรวงเกษตรฯ โดยกรมประมง ได้มีการออกมาตรการเพิ่มเติมเฉพาะกิจในการป้องกันการปนเปื้อนไวรัสโควิด-19 ในสัตว์น้ําและผลิตภัณฑ์สัตว์น้ํา เพื่อสร้างความมั่นใจต่อผู้บริโภคให้มากยิ่งขึ้น คือ 1) ผู้ประกอบการกระบวนการผลิต : เกษตรกรผู้เพาะเลี้ยงสัตว์น้ํา ฟาร์มต้องขึ้นทะเบียนและได้มาตรฐานจากกรมประมง ปฏิบัติตามมาตรการคัดกรอง และการปฏิบัติงาน ล้างทําความสะอาดยานพาหนะที่ใช้บรรทุกสัตว์น้ํา ทั้งภายในและภายนอกห้องบรรจุสัตว์น้ําด้วยคลอรีน ขณะเข้าและออกจากฟาร์ม ผู้ขับขี่ยานพาหนะบรรทุกสัตว์น้ํา ต้องตรวจคัดกรองและสวมหน้ากากตลอดเวลาเช่นเดียวกับบุคลากรในฟาร์ม ส่วนชาวประมง/เรือประมงทุกคนต้องผ่านการคัดกรองจากศูนย์แจ้งเข้า-ออก เรือประมงตามมาตรการของกรมประมง ทําความสะอาดส่วนที่สัมผัสกับสัตว์น้ําอยู่เสมอ สวมถุงมือและสวมหน้ากากตลอดเวลาที่ปฏิบัติงาน ห้ามออกนอกสะพานปลา ท่าเทียบเรือ ขณะขนถ่ายสัตว์น้ําที่ท่าเทียบเรือหรือสะพานปลา 2) ผู้ประกอบการกระบวนการลําเลียงและขนส่งสัตว์น้ํา ล้างและทําความสะอาดอุปกรณ์ที่ใช้ในการจับ ลํา เลียง หรือขนส่งสัตว์น้ําก่อน-หลัง ใช้ทุกครั้ง ฉีดพ่น ทําความสะอาดยานพาหนะที่ใช้ในการลําเลียง หรือขนส่ง ก่อน-หลัง ทุกครั้ง โดยประสานกรมปศุสัตว์หรือภาคเอกชนช่วยดําเนินการ พร้อมทั้งควบคุมไม่ให้มีการปนเปื้อนระหว่างการขนส่ง เจ้าหน้าที่ที่ดําเนินการลําเลียง คัดแยก และขนส่งสัตว์น้ํา ต้องสวมใส่หน้ากากอนามัย ถุงมือ และมีระยะห่างในการปฏิบัติงานในระยะที่เหมาะสม 3) ผู้ประกอบการสะพานปลา (องค์การสะพานปลานําร่อง) ปฏิบัติตามมาตรฐานสุขอนามัยท่าเทียบเรือ สะพานปลา คัดกรองบุคลากรที่ทํางานในพื้นที่ทุกรายเป็นประจําทุกวัน ทําความสะอาดสถานที่ด้วยคลอรีนทุกวัน พาหนะบรรทุกสัตว์น้ําที่เข้า-ออก ต้องลงทะเบียน และฉีดพ่นด้วยคลอรีน โดยต้องทําความสะอาดทั้งภายในและภายนอกห้องบรรจุสัตว์น้ํา ก่อนการบรรจุสินค้าสัตว์น้ํา 4) ผู้ประกอบการร้านค้า Modern Trade ปฏิบัติตามข้อกําหนดร้านค้าของสาธารณสุข ทําความสะอาดพาหนะที่ขนส่งสินค้า ณ จุดจอด ก่อนมีการขนถ่ายเข้าสู่สถานประกอบการด้วยคลอรีน แยกสัตว์น้ําแต่ละประเภท ล้างทําความสะอาด และบรรจุในถุงพลาสติกก่อนวางบนน้ําแข็ง เพื่อลดการสัมผัสโดยตรงกับสัตว์น้ํา สุ่มตรวจการปนเปื้อนของไวรัสโควิด-19 เป็นระยะตามความเหมาะสม
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงยุติธรรม เข้าเยี่ยมคารวะประธานศาลฎีกา
วันศุกร์ที่ 25 ธันวาคม 2563
รัฐมนตรีว่าการกระทรวงยุติธรรม เข้าเยี่ยมคารวะประธานศาลฎีกา
นายสมศักดิ์ เทพสุทิน รัฐมนตรีว่าการกระทรวงยุติธรรม เข้าเยี่ยมคารวะประธานศาลฎีกา
ในวันศุกร์ที่ ๒๕ ธันวาคม ๒๕๖๓ เวลา ๑๓.๓๐ น.
ณ อาคารศาลฎีกา สนามหลวง กรุงเทพฯ
นายสมศักดิ์ เทพสุทิน รัฐมนตรีว่าการกระทรวงยุติธรรม
พร้อมด้วย ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม นายวิทยา สุริยะวงค์
รองปลัดกระทรวงยุติธรรม และคณะผู้บริหารกระทรวงยุติธรรม เข้าเยี่ยมคารวะ นางเมทินี ชโลธร ประธานศาลฎีกา
เนื่องในโอกาสวันขึ้นปีใหม่ พ.ศ. ๒๕๖๔ และเพื่อประสานความร่วมมือด้านกระบวนการยุติธรรมระหว่าง ๒ หน่วยงาน
รัฐบาลไทย-ข่าวทำเนียบรัฐบาล-ทำธุรกรรมภาษีที่บ้าน TAX from Home ป้องกันการแพร่ระบาดของ Covid - 19
วันศุกร์ที่ 25 ธันวาคม 2563
ทําธุรกรรมภาษีที่บ้าน TAX from Home ป้องกันการแพร่ระบาดของ Covid - 19
สรรพากรสนับสนุนผู้ประกอบการและประชาชนใช้บริการทําธุรกรรมภาษีที่บ้าน TAX from Home ทุกขั้นตอน ง่าย สะดวก ปลอดภัย ไม่ต้องเดินทาง เว้นระยะห่างทางสังคม ลดและป้องกันการแพร่ระบาดของโรคติดเชื้อไวรัสโคโรนา 2019 (Covid – 19) และยังได้รับการยกเว้นค่าธรรมเนียม
สรรพากรสนับสนุนผู้ประกอบการและประชาชนใช้บริการทําธุรกรรมภาษีที่บ้าน TAX from Home ทุกขั้นตอน ง่าย สะดวก ปลอดภัย ไม่ต้องเดินทาง เว้นระยะห่างทางสังคม ช่วยลดและป้องกันการแพร่ระบาดของโรคติดเชื้อไวรัสโคโรนา 2019 (Covid – 19) และยังได้รับการยกเว้นค่าธรรมเนียมการใช้บริการชําระภาษีออนไลน์จากธนาคารที่ร่วมโครงการอีกด้วย
นางสมหมาย ศิริอุดมเศรษฐ ที่ปรึกษาด้านยุทธศาสตร์การจัดเก็บภาษี (กลุ่มธุรกิจพลังงาน) ในฐานะโฆษกกรมสรรพากร เปิดเผยว่า “จากสถานการณ์การแพร่ระบาดของโรคติดเชื้อไวรัสโคโรนา 2019 (Covid – 19) ในขณะนี้ กรมสรรพากรมีความห่วงใยผู้ประกอบการและผู้เสียภาษีที่ต้องทําธุรกรรมด้านภาษี กับหน่วยงานกรมสรรพากรทั่วประเทศ จึงขอแนะนําให้ผู้ประกอบการและผู้เสียภาษี “ทําธุรกรรมภาษีที่บ้าน TAX from Home” โดยทุกขั้นตอนของการทําธุรกรรมจะผ่านช่องทางอิเล็กทรอนิกส์ ที่ www.rd.go.th และผู้ใช้บริการยังได้รับการยกเว้นค่าธรรมเนียมการใช้บริการชําระภาษีออนไลน์จากธนาคารที่ร่วมโครงการอีกด้วย สําหรับบริการ “ทําธุรกรรมภาษีที่บ้าน TAX from Home” ประกอบด้วย
การลงทะเบียน e-Registration ยื่นแบบผ่านอินเทอร์เน็ต ที่สามารถทําแบบออนไลน์ และนําส่งเอกสารที่เกี่ยวข้องผ่านทาง e-mail ได้ทันที
การยื่นแบบ e-Filing ได้สิทธิพิเศษขยายเวลาการยื่นแบบและชําระภาษีออนไลน์ออกไปอีก 8 วัน นับแต่วันพ้นกําหนดเวลายื่นแบบแสดงรายการภาษี
การชําระภาษี e-Payment โดยธนาคารที่ร่วมโครงการ* ยกเว้นการเก็บค่าธรรมเนียมการใช้บริการสําหรับแบบที่ยื่นและชําระภาษีทางอิเล็กทรอนิกส์จนถึงปี 2564
การคืนเงินภาษี e-Refund ผู้เสียภาษีที่ชําระภาษีไว้เกิน กรมสรรพากรจะดําเนินการคืนเงินให้ผ่านระบบพร้อมเพย์ที่สะดวก รวดเร็ว ปลอดภัย”
โฆษกกรมสรรพากร กล่าวเพิ่มเติมว่า “การทําธุรกรรมภาษีที่บ้าน TAX from Home จะช่วยให้ผู้ประกอบการและผู้เสียภาษีได้รับความสะดวก ปลอดภัย ไม่ต้องเดินทาง มีการเว้นระยะห่างทางสังคม ช่วยลดและป้องกันการแพร่ระบาดของโรคติดเชื้อไวรัสโคโรนา 2019 (Covid – 19) ได้เป็นอย่างดี”
สําหรับผู้ที่มีข้อสงสัยสามารถสอบถามข้อมูลเพิ่มเติมได้ที่ศูนย์สารนิเทศสรรพากร (RD Intelligence Center) โทร. 1161 หรือที่สํานักงานสรรพากรทุกแห่งทั่วประเทศ
*ธนาคารกรุงไทย จํากัด (มหาชน) ยกเว้นค่าธรรมเนียมถึง 30 มิถุนายน 2564 ธนาคารกสิกรไทย จํากัด (มหาชน) ธนาคารกรุงศรีอยุธยา จํากัด (มหาชน) ธนาคารไทยพาณิชย์ จํากัด (มหาชน) ยกเว้นค่าธรรมเนียมถึง 31 ธันวาคม 2564
กรมสรรพากร สํานักงานเลขานุการกรม ส่วนประชาสัมพันธ์
โทร. 0 2272 9529-30 โทรสาร 0 2617 3324 หรือศูนย์สารนิเทศสรรพากร 1161 (RD Intelligence Center)
รัฐบาลไทย-ข่าวทำเนียบรัฐบาล-กระทรวงยุติธรรม โดยกรมบังคับคดีเปิดตัวโครงการ Open House มิติใหม่นวัตกรรมการให้บริการด้านการบังคับคดีทางระบบอิเล็กทรอนิกส์ ภายใต้แนวคิด LED New Normal Service 2021
วันศุกร์ที่ 25 ธันวาคม 2563
กระทรวงยุติธรรม โดยกรมบังคับคดีเปิดตัวโครงการ Open House มิติใหม่นวัตกรรมการให้บริการด้านการบังคับคดีทางระบบอิเล็กทรอนิกส์ ภายใต้แนวคิด LED New Normal Service 2021
นางอรัญญา ทองน้ําตะโก อธิบดีกรมบังคับคดี เป็นประธานในพิธีเปิดโครงการ Open House มิติใหม่นวัตกรรมการให้บริการด้านการบังคับคดี ทางระบบอิเล็กทรอนิกส์ ปี 2564 ภายใต้แนวคิด LED New Normal Service 2021
วันที่ ๒๔ธันวาคม ๒๕๖๓ เวลา ๐๙.๐๐ น. ณ ห้องประชุมชั้น ๙อาคารกรมบังคับคดี นางอรัญญา ทองน้ําตะโก อธิบดีกรมบังคับคดี เป็นประธานในพิธีเปิดโครงการ Open House มิติใหม่นวัตกรรมการให้บริการด้านการบังคับคดี ทางระบบอิเล็กทรอนิกส์ ปี ๒๕๖๔ ภายใต้แนวคิด LED New Normal Service 2021
นางอรัญญา ทองน้ําตะโก อธิบดีกรมบังคับคดี กล่าวว่า จากนโยบายรัฐบาล Thailand 4.0 ที่ต้องการให้หน่วยงานภาครัฐยกระดับการพัฒนาระบบราชการให้ขับเคลื่อนด้วยการใช้เทคโนโลยี ในการให้บริการแก่ประชาชนด้วยความสะดวก รวดเร็ว ลดขั้นตอน และลดภาระของประชาชนผู้ใช้บริการ โดยมุ่งตอบสนองความต้องการของประชาชนเป็นหลัก กรมบังคับคดี เป็นหน่วยงานภาครัฐที่ได้พัฒนานวัตกรรมการให้บริการอย่างต่อเนื่อง โดยในปี ๒๕๖๔ กําหนดให้มีการนําเทคโนโลยีเข้ามาเพิ่มประสิทธิภาพกระบวนการบังคับคดีให้เป็นระบบอิเล็กทรอนิกส์ในรูปแบบ LED 4.0 ผ่านระบบ e – Filing ทั่วประเทศ ประกอบด้วย การอายัดทรัพย์ การวางเงินค่าใช้จ่ายในคดี การยื่นคําร้องอื่นๆ และการยึดทรัพย์ เพื่ออํานวยความสะดวกให้ประชาชน อันเป็นการสร้างโอกาสในการเข้าถึงการให้บริการของหน่วยงานรัฐได้โดยง่ายแบบ Easier Anywhere Better ง่าย ทําได้ทุกที่ ดีกว่าเดิม และเพื่อมอบเป็นของขวัญปีใหม่ให้กับประชาชน อีกทั้งเป็นการสอดรับกับมาตรการป้องกันการแพร่ระบาดของโรคติดเชื้อไวรัสโคโรนา 2019 (COVID - 19) อีกด้วย ซึ่งภายในงานได้มีการแนะนํา พร้อมสาธิตการใช้ระบบ e – Filing โดยเปิดให้มีการลงทะเบียนยืนยันตัวตนในระบบการใช้งานจริง ทั้งนี้ กรมบังคับคดีจะเปิดให้บริการระบบอายัดทรัพย์ครอบคลุมทั่วประเทศ ตั้งแต่วันที่ ๑มกราคม ๒๕๖๔ เป็นต้นไป
รัฐบาลไทย-ข่าวทำเนียบรัฐบาล-‘จับกัง1’ห่วงแรงงานไทยในเกาหลีติดเชื้อโควิด-19 กำชับ ทูตแรงงานประสานความช่วยเหลือ
วันศุกร์ที่ 25 ธันวาคม 2563
‘จับกัง1’ห่วงแรงงานไทยในเกาหลีติดเชื้อโควิด-19 กําชับ ทูตแรงงานประสานความช่วยเหลือ
นายสุชาติ ชมกลิ่น รัฐมนตรีว่าการกระทรวงแรงงาน ห่วงใย กรณีคนงานไทยในสาธารณรัฐเกาหลีตรวจพบเชื้อโควิด -19 กว่า 30 คน กําชับทูตแรงงาน สนร.กรุงโซล ประสานให้ความช่วยเหลือตามขั้นตอน
เมื่อวันที่ 25 ธันวาคม 2563 นายสุชาติ ชมกลิ่น รัฐมนตรีว่าการกระทรวงแรงงาน เปิดเผยถึงกรณีที่คนไทยในสาธารณรัฐเกาหลีตรวจพบเชื้อโควิด -19 กว่า 30 คน ว่า กระทรวงแรงงานได้รับการรายงานจากอัครราชทูตที่ปรึกษา (ฝ่ายแรงงาน) ประจําสถานเอกอัครราชทูต ณ กรุงโซลว่า เมื่อวันที่ 24 ธันวาคมที่ผ่านมา เทศบาลเมืองชอนัน จังหวัดชุงชองนัม สาธารณรัฐเกาหลีได้รายงานผลการตรวจหาเชื้อโควิด – 19 พบว่า มีคนไทยที่มีผลการตรวจเป็นบวก จํานวน 31 คน ซึ่งฝ่ายแรงงานฯ ได้ตรวจสอบข้อเท็จจริงเบื้องต้น พบว่า สถานที่ที่ตรวจพบว่าเป็นแหล่งที่คนไทยติดเชื้อโควิด -19 คือ อาคารพาณิชย์ในย่านเพียงชอน โดยชั้น 2 เป็นร้านอาหารไทยตามสั่งและบริการบุฟเฟ่ต์ รวมทั้งมีโต๊ะสนุ๊กให้บริการด้วย ซึ่งคาดว่า พ่อครัวติดเชื้อโควิด – 19 แต่ยังไม่แสดงอาการ จึงทําให้คนไทยที่ไปใช้บริการในร้านติดเชื้อไปด้วยจํานวนมาก ในจํานวน 31 คนนี้ ส่วนใหญ่ซึ่งคนไทยส่วนใหญ่ไม่มีวีซ่าและยังไม่ทราบชื่อทั้งหมด รอรับการแจ้งจากศูนย์อนามัย ทั้งนี้ มีการตรวจผู้มีความเสี่ยงจากร้านอาหารจํานวน 90 คน และรอผลอยู่ 28 คน
นายสุชาติ ยังกล่าวถึงรายงานของอัครราชทูตที่ปรึกษา (ฝ่ายแรงงาน) ประจําสถานเอกอัครราชทูต
ณ กรุงโซลว่า การให้บริการตรวจหาเชื้อจะไม่มีค่าใช้จ่ายและจากการสอบถามสายด่วน 1339 ของกระทรวงสาธารณสุขแจ้งว่าคนไทยติดเชื้อโควิด – 19 ในเกาหลีใต้จะได้รับสนับสนุนค่ารักษา อย่างไรก็ตามคนไม่มีวีซ่าต้องสอบถามแต่ละโรงพยาบาลอีกครั้ง สถานเอกอัครราชทูต ณ กรุงโซลได้ตั้งกลุ่มไลน์ชื่อ “ที่ปรึกษาสุขภาพกรณีโควิด-19 เกาหลี” โดยมีนายแพทย์จากประเทศไทยเข้ามาให้คําแนะนําปรึกษาทางไลน์
ทั้งนี้ รัฐบาลเกาหลีมีมาตรการเข้มงวดให้งดรวมกลุ่มเกิน 5 คนทั่วประเทศ ตั้งแต่วันที่ 24 ธันวาคม 2563 – 3 มกราคม 2564 และนายจ้างจํานวนมากไม่อนุญาตให้แรงงานออกนอกโรงงานด้วย สําหรับการให้ความช่วยเหลือฝ่ายแรงงานฯ อยู่ระหว่างประสานข้อมูลเพิ่มเติมจากหน่วยงานต่างๆ พร้อมดําเนินงานร่วมกับสถานเอกอัครราชทูตเพื่อให้การช่วยเหลือแก่ผู้ติดเชื้อ รวมทั้งประชาสัมพันธ์ผ่านช่องทางออนไลน์และเครือข่ายอาสาสมัครแรงงานศูนย์ช่วยเหลือต่างๆ แจ้งให้ผู้ที่มีความเสี่ยงออกมาตรวจหาเชื้อด้วยแล้ว โดยจนถึงขณะนี้สาธารณรัฐเกาหลีมีผู้ติดเชื้อสะสม 54,770 คน ออกจากโรงพยาบาลแล้ว จํานวน 38,048 คน เสียชีวิต 773 คน ผู้ป่วยเฝ้าระวัง 156,789 คน
รัฐบาลไทย-ข่าวทำเนียบรัฐบาล-ผู้ช่วยรัฐมนตรีประจำกระทรวงยุติธรรม เข้าร่วมประชุมคณะกรรมการผู้ช่วยรัฐมนตรี ครั้งที่ ๘/๒๕๖๓
วันศุกร์ที่ 25 ธันวาคม 2563
ผู้ช่วยรัฐมนตรีประจํากระทรวงยุติธรรม เข้าร่วมประชุมคณะกรรมการผู้ช่วยรัฐมนตรี ครั้งที่ ๘/๒๕๖๓
นายสามารถ เจนชัยจิตรวนิช ผู้ช่วยรัฐมนตรีประจํากระทรวงยุติธรรม เข้าร่วมประชุมคณะกรรมการผู้ช่วยรัฐมนตรี ครั้งที่ ๘/๒๕๖๓
ในวันศุกร์ที่๒๕ ธันวาคม ๒๕๖๓ เวลา ๐๙.๐๐ น.
ณ ห้องประชุมนริศรานุสรณ์ ชั้น ๑๑ กรมโยธาธิการและผังเมือง
ถนนพระราม ๖ เขตพญาไท กรุงเทพฯ
นายสามารถ เจนชัยจิตรวนิช ผู้ช่วยรัฐมนตรีประจํากระทรวงยุติธรรม
เข้าร่วมประชุมคณะกรรมการผู้ช่วยรัฐมนตรี ครั้งที่ ๘/๒๕๖๓
โดยมี พลเอกอนุพงษ์ เผ่าจินดา รัฐมนตรีว่าการกระทรวงมหาดไทยเป็นประธานกล่าวเปิดการประชุม
พร้อมด้วยพลตํารวจโท ณัฐพิชย์ สนิทวงศ์ ณ อยุธยา กรรมการผู้ช่วยรัฐมนตรีประจํากระทรวงมหาดไทย
ทําหน้าที่เป็นประธานการประชุม
สําหรับการประชุมครั้งนี้มีประเด็นที่ถูกหยิบยกมาหารือ อาทิ การติดตามการยื่นคําขออนุญาต
เข้าทําประโยชน์ในพื้นที่ป่าไม้ตามมติคณะรัฐมนตรีเมื่อวันที่ ๒๓ มิถุนายน๒๕๖๓ ผลการดําเนินงานตามนโยบายรัฐบาลและ
การขับเคลื่อนภารกิจของกระทรวงมหาดไทยที่สําคัญ
และการหารือเกี่ยวกับมาตรการป้องกันการแพร่ระบาดของโรคติดเชื้อไวรัสโคโรนา 2019 (โควิด-19)เป็นต้น
รัฐบาลไทย-ข่าวทำเนียบรัฐบาล-SME D Bank แจ้งปิดสาขาสมุทรสาครเป็นการชั่วคราว เพื่อร่วมป้องกันและควบคุมการแพร่ระบาดโรคโควิด-19
วันศุกร์ที่ 25 ธันวาคม 2563
SME D Bank แจ้งปิดสาขาสมุทรสาครเป็นการชั่วคราว เพื่อร่วมป้องกันและควบคุมการแพร่ระบาดโรคโควิด-19
ตามที่ศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) หรือ ศบค. เผยแพร่ข้อมูลสถานการณ์การติดเชื้อโควิด-19 ประกาศ ผวจ.สมุทรสาคร เรื่อง มาตรการเฝ้าระวังและควบคุมการแพร่ระบาดโควิด-19 เป็นการชั่วคราวนั้น
ธนาคารพัฒนาวิสาหกิจขนาดกลางและขนาดย่อมแห่งประเทศไทย (ธพว.) หรือ SME D Bank ห่วงใยสุขภาพความปลอดภัยของลูกค้า และพนักงาน เป็นสําคัญ ได้ดําเนินการตามมาตรฐานด้านสุขอนามัย เพื่อร่วมป้องกันและควบคุมการแพร่ระบาดของโรคโควิด-19 ของกระทรวงสาธารณสุขอย่างเคร่งครัด จึงขอปิดให้บริการ SME D Bank สาขาสมุทรสาคร เป็นการชั่วคราว ตั้งแต่วันที่ 25 ธันวาคม 2563 ถึงวันที่ 3 มกราคม 2564
ทั้งนี้ ผู้ประกอบการสามารถใช้บริการได้ยัง SME D Bank สาขาอื่น ๆ ทั่วประเทศ รวมถึง สามารถแจ้งความประสงค์ยื่นขอสินเชื่อได้ผ่านช่องทางออนไลน์ เช่น LINE Official Account: SME Development Bank, เว็บไซต์ www.smebank.co.th และผ่านแอปพลิเคชัน “SME D Bank” ดาวน์โหลดได้ทั้งระบบ IOS และ Android สอบถามข้อมูลเพิ่มเติม Call Center 1357
รัฐบาลไทย-ข่าวทำเนียบรัฐบาล-กระทรวงยุติธรรม ประชุมคณะกรรมการพัฒนาการบริหารงานยุติธรรมแห่งชาติ ครั้งที่ ๒/๒๕๖๓
วันศุกร์ที่ 25 ธันวาคม 2563
กระทรวงยุติธรรม ประชุมคณะกรรมการพัฒนาการบริหารงานยุติธรรมแห่งชาติ ครั้งที่ ๒/๒๕๖๓
นายสมศักดิ์ เทพสุทิน รัฐมนตรีว่าการกระทรวงยุติธรรม เป็นประธานการประชุมคณะกรรมการพัฒนาการบริหารงานยุติธรรมแห่งชาติ ครั้งที่ ๒/๒๕๖๓
ในวันพุธที่ ๒๓ ธันวาคม ๒๕๖๓ เวลา ๑๓.๓๐ น.
ณ ห้องประชุม ๓๐๑ ชั้น ๓ ตึกบัญชาการ ๑ ทําเนียบรัฐบาล
นายสมศักดิ์ เทพสุทิน รัฐมนตรีว่าการกระทรวงยุติธรรม
เป็นประธานการประชุมคณะกรรมการพัฒนาการบริหารงานยุติธรรมแห่งชาติ ครั้งที่ ๒/๒๕๖๓
โดยมี ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม
นายวัลลภ นาคบัว รองปลัดกระทรวงยุติธรรม พร้อมด้วยผู้บริหารในสังกัดกระทรวงยุติธรรม
และคณะกรรมการเข้าร่วมฯ เพื่อทราบการแต่งตั้งกรรมการผู้ทรงคุณวุฒิในคณะกรรมการพัฒนาการบริหารงานยุติธรรมแห่งชาติ
แทนกรรมการผู้ทรงคุณวุฒิที่ดํารงตําแหน่ง
ครบวาระ ผลการดําเนินงานที่สําคัญของคณะกรรมการพัฒนาการบริหารงานยุติธรรมแห่งชาติ ปีงบประมาณ พ.ศ. ๒๕๖๓
ผลการดําเนินงานของคณะกรรมการพัฒนาการบริหารงานยุติธรรมระดับจังหวัด
และการรายงานสถานการณ์ด้านกระบวนการยุติธรรม
นอกจากนี้ที่ประชุมพิจารณา ร่างพระราชพระราชบัญญัติแก้ไขเพิ่มเติมประมวลกฎหมายอาญา (ฉบับที่ ..) พ.ศ. ....
การพัฒนารูปแบบการเรียนการสอนของหลักสูตรอบรมการไกล่เกลี่ยข้อพิพาท ตามพระราชบัญญัติการไกล่เกลี่ย
ข้อพิพาท พ.ศ. ๒๕๖๒ การทบทวนกระบวนการพิจารณาคําสั่งไม่ฟ้องของพนักงานอัยการ และพิจารณาร่างรายงานประจําปี ๒๕๖๓
ของคณะกรรมการพัฒนาการบริหารงานยุติธรรมแห่งชาติ
รัฐบาลไทย-ข่าวทำเนียบรัฐบาล- “สุชาติ” ย้ำบุคลากร กสร. ต้องสร้างศรัทธาให้ลูกจ้าง-นายจ้าง ยึดค่านิยมในการทำงานเพื่อประชาชน
วันศุกร์ที่ 25 ธันวาคม 2563
“สุชาติ” ย้ําบุคลากร กสร. ต้องสร้างศรัทธาให้ลูกจ้าง-นายจ้าง ยึดค่านิยมในการทํางานเพื่อประชาชน
กรมสวัสดิการและคุ้มครองแรงงาน ตอบรับนโยบายและทิศทางการปฏิบัติราชการของรมว.แรงงาน บ่มเพาะจรรยาข้าราชการ ให้บุคลากรกรมมีคุณธรรม จริยธรรม และจิตสํานึกความซื่อสัตย์สุจริต ยึดค่านิยมในการทํางานเพื่อประชาชน สร้างความเชื่อถือ และศรัทธาให้กับนายจ้าง ลูกจ้าง
นายอภิญญา สุจริตตานันท์ อธิบดีกรมสวัสดิการและคุ้มครองแรงงาน (กสร.) เปิดเผยว่า รัฐมนตรีว่าการกระทรวงแรงงาน นายสุชาติ ชมกลิ่น ให้ความสําคัญในการพัฒนาบุคลากรโดยการสร้างคนให้มีศักยภาพเป็น คนเก่งและดี พร้อมน้อมนําแนวเศรษฐกิจพอเพียงเป็นแนวทางปฏิบัติงาน โดยเน้นย้ําว่า บุคลากรของกรมสวัสดิการและคุ้มครองแรงงานนั้น ต้องปฏิบัติงานอยู่ระหว่างผลประโยชน์ของนายจ้าง ลูกจ้าง และต้องบริการอย่างใกล้ชิด บางครั้งอาจถูกร้องเรียน กล่าวหา หรืออาจถูกดําเนินการทางวินัย อาจทําให้กระทบกับภารกิจของกรมและตัวของข้าราชการได้ ดังนั้น จึงต้องสร้างความน่าเชื่อถือ และศรัทธาให้กับนายจ้าง ลูกจ้าง โดยการปลูกฝังค่านิยมให้มีความซื่อสัตย์ สุจริต มีคุณธรรม จริยธรรม โปร่งใส ตรวจสอบได้ เพื่อให้เกิดประโยชน์สูงสุด ต่อประเทศชาติและประชาชน
อธิบดี กสร. กล่าวต่อว่า เพื่อเป็นกลไกสําคัญที่จะสนับสนุนให้ระบบราชการมีบุคลากรที่มีคุณภาพสูงและมีความพร้อมในการขับเคลื่อนยุทธศาสตร์การบริหารประเทศ ตามทิศทางการปฏิบัติราชการของท่านรัฐมนตรีว่าการกระทรวงแรงงาน ที่สอดคล้องกับแผนปฏิรูปด้านบริหารราชการแผ่นดิน แผนแม่บทและแผนปฏิบัติการส่งเสริมคุณธรรมแห่งชาติ กรมจึงได้จัดโครงการอบรม เสริมสร้างวินัย คุณธรรม จริยธรรม และจรรยาสําหรับข้าราชการกรมสวัสดิการและคุ้มครองแรงงานขึ้น เพื่อเสริมสร้างและพัฒนาทัศนคติ จิตสํานึกและพฤติกรรมให้เป็นผู้มีวินัยในการทํางาน ตลอดจนทราบถึงขั้นตอน วิธีการ หรือวิธีปฏิบัติเมื่อได้รับเรื่องร้องเรียน ร้องทุกข์ให้มีความโปร่งใส เป็นธรรม บรรลุผลสัมฤทธิ์ต่อภารกิจของกรมสวัสดิการและคุ้มครองแรงงาน คือ แรงงานได้รับการคุ้มครอง ดูแล และมีคุณภาพชีวิตที่ดี รวมถึงการสร้างเครือข่ายการต่อต้านการทุจริตของกรม พร้อมทั้งประกาศเจตจํานงสุจริตของผู้บริหาร อันจะนําไปสู่การเป็นองค์กรราชการใสสะอาด เกิดภาพลักษณ์ที่ดี และเป็นที่น่าเชื่อถือศรัทธา ของนายจ้าง ลูกจ้าง และประชาชนได้ในที่สุด
รัฐบาลไทย-ข่าวทำเนียบรัฐบาล-พันธบัตรออมทรัพย์ รุ่นวอลเล็ต สบม. พร้อมแล้ว!! กับการโอนดอกเบี้ยงวดแรกและการซื้อขายในตลาดรองบนแอปเป๋าตัง
วันศุกร์ที่ 25 ธันวาคม 2563
พันธบัตรออมทรัพย์ รุ่นวอลเล็ต สบม. พร้อมแล้ว!! กับการโอนดอกเบี้ยงวดแรกและการซื้อขายในตลาดรองบนแอปเป๋าตัง
สบน.เปิดจําหน่ายพันธบัตรออมทรัพย์วอลเล็ต สบม. แล้ว 2 รุ่น วงเงินรวม 5,200 ล้านบาท โดยรุ่นที่สามารถขายคืนบนตลาดรองได้
นางแพตริเซีย มงคลวนิช ผู้อํานวยการสํานักงานบริหารหนี้สาธารณะ (สบน.) เปิดเผยว่า ผู้ลงทุนวอลเล็ต สบม. จะได้สัมผัสประสบการณ์ใหม่ 2 เรื่อง ได้แก่ 1) ดอกเบี้ยจ่ายงวดแรกของวอลเล็ต สบม. โอนเข้าวอลเล็ตผู้ลงทุนแล้ว 2) การเปิดตัวตลาดรอง โดยเป็นครั้งแรกในประเทศไทยที่ผู้ลงทุนสามารถซื้อขายพันธบัตรได้ด้วยตนเองผ่านโทรศัพท์มือถือ รวมถึงเช็คราคาพันธบัตรและรับเงินจากการขายได้ทันทีตั้งแต่วันที่ 24 ธันวาคม 2563 เป็นต้นไป ซึ่งนวัตกรรมนี้จะช่วยเพิ่มความมั่นใจว่าพันธบัตรออมทรัพย์สามารถเปลี่ยนเป็นเงินสดได้ง่ายโดยไม่มีค่าธรรมเนียม และดึงดูดความสนใจของผู้ลงทุนในพันธบัตรออมทรัพย์ได้มากขึ้น นอกเหนือจากการซื้อได้ง่ายและทําทุกอย่างได้สะดวกผ่านปลายนิ้ว
สบน. ได้เปิดจําหน่ายพันธบัตรออมทรัพย์วอลเล็ต สบม. แล้ว 2 รุ่น วงเงินรวม 5,200 ล้านบาท โดยรุ่นที่สามารถขายคืนบนตลาดรองได้ คือ รุ่น SB236A อายุ 3 ปี อัตราดอกเบี้ย 1.7% ต่อปี ที่จําหน่ายเมื่อวันที่ 24 มิถุนายน 2563 วงเงิน 200 ล้านบาท ในขณะที่พันธบัตรออมทรัพย์ รุ่นวอลเล็ต สบม.-2 อายุ 4 ปี อัตราดอกเบี้ย 1.7% ต่อปี วงเงิน 5,000 ล้านบาท จะเริ่มซื้อขายในตลาดรองได้ตั้งแต่วันที่ 26 กุมภาพันธ์ 2564 เป็นต้นไป ทั้งนี้ ผู้ที่เคยยืนยันตัวตนทางอิเล็กทรอนิกส์ด้วยบัตรประชาชน (Dip chip) ที่ธนาคารกรุงไทยแล้ว สามารถสแกนใบหน้าในแอปพลิเคชันและทําธุรกรรมตลาดรองได้ทันที
สบน. ขอขอบคุณประชาชนที่ให้ความสนใจลงทุนพันธบัตรออมทรัพย์ และขอให้ติดตามข่าวสารการจําหน่ายพันธบัตรออมทรัพย์ผ่านเว็บไซต์ http://www.pdmo.go.th และ Facebook ของสํานักงานบริหารหนี้สาธารณะ
สํานักพัฒนาตลาดตราสารหนี้ สํานักงานบริหารหนี้สาธารณะ
โทร. 0 2271 7999 ต่อ 5809, 5820
รัฐบาลไทย-ข่าวทำเนียบรัฐบาล-กระทรวงยุติธรรม หารือแนวทางการขับเคลื่อนการปฏิรูปกระบวนการยุติธรรม ร่วมกับคณะอนุกรรมาธิการด้านสิทธิมนุษยชนและสิทธิเสรีภาพ
วันศุกร์ที่ 25 ธันวาคม 2563
กระทรวงยุติธรรม หารือแนวทางการขับเคลื่อนการปฏิรูปกระบวนการยุติธรรม ร่วมกับคณะอนุกรรมาธิการด้านสิทธิมนุษยชนและสิทธิเสรีภาพ
ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม และคณะผู้บริหารกระทรวงยุติธรรม ให้การต้อนรับนายสุวพันธุ์ ตันยุวรรธนะ ที่ปรึกษาคณะกรรมาธิการและประธานคณะอนุกรรมาธิการ นายมณเฑียร บุญตัน รองประธานคณะกรรมาธิการ คนที่ ๑ พร้อมคณะฯ
ในวันพฤหัสบดีที่ ๒๓ ธันวาคม ๒๕๖๓ เวลา ๐๙.๓๐ น. ณ ห้องประชุม ๕-๐๑ ชั้น ๕ อาคารที่ทําการกระทรวงยุติธรรม ถนนแจ้งวัฒนะ กรุงเทพฯ
ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม และคณะผู้บริหารกระทรวงยุติธรรม ให้การต้อนรับนายสุวพันธุ์ ตันยุวรรธนะ ที่ปรึกษาคณะกรรมาธิการและประธานคณะอนุกรรมาธิการ นายมณเฑียร บุญตัน รองประธานคณะกรรมาธิการ คนที่ ๑ พร้อมด้วยคณะอนุกรรมาธิการด้านสิทธิมนุษยชนและสิทธิเสรีภาพ ในคณะกรรมาธิการสิทธิมนุษยชน สิทธิและเสรีภาพและการคุ้มครองผู้บริโภค วุฒิสภา เพื่อร่วมแลกเปลี่ยนข้อคิดเห็นและหาแนวทางการขับเคลื่อน เรื่อง การปฏิรูปกระบวนการยุติธรรม พร้อมทั้งรับทราบความคืบหน้าเกี่ยวกับการดําเนินงาน ๕ ประเด็นที่เกี่ยวข้อง
โดยนายเรืองศักดิ์ สุวารี อธิบดีกรมคุ้มครองสิทธิและเสรีภาพ ได้นําเสนอความคืบหน้าเกี่ยวกับร่างพระราชบัญญัติป้องกันและปราบปรามทรมานและการกระทําให้บุคคลสูญหาย พ.ศ. .... ร่างพระราชบัญญัติขจัดการเลือกปฏิบัติต่อบุคคล พ.ศ. .... และธุรกิจกับสิทธิมนุษยชน พันตํารวจเอก ทรงศักดิ์ รักศักดิ์สกุล ผู้อํานวยการสถาบันนิติวิทยาศาสตร์ นําเสนอความคืบหน้าเรื่องกฎหมายว่าด้วยนิติวิทยาศาสตร์ ระบบนิติเวช และนายมนินธ์ สุทธิวัฒนานิติ ผู้อํานวยการสํานักงานกองทุนยุติธรรม กล่าวถึงประเด็นพระราชบัญญัติกองทุนยุติธรรม พ.ศ. ๒๕๕๘
ทั้งนี้ การแลกเปลี่ยนข้อมูลในครั้งนี้ จะได้จัดทําเป็นข้อสรุป พร้อมทั้งข้อเสนอแนะต่อการขับเคลื่อน เรื่อง การปฏิรูปกระบวนการยุติธรรม เพื่อให้เกิดผลเป็นรูปธรรม ลดความเหลื่อมล้ํา และเพื่อให้ประชาชนสามารถเข้าถึงกระบวนการยุติธรรมได้โดยสะดวก รวดเร็ว และเป็นธรรม
รัฐบาลไทย-ข่าวทำเนียบรัฐบาล-รมว.มท. เป็นประธานเปิดการประชุมคณะกรรมการผู้ช่วยรัฐมนตรี ครั้งที่ 8/2563 โดยกระทรวงมหาดไทยเป็นเจ้าภาพ
วันศุกร์ที่ 25 ธันวาคม 2563
รมว.มท. เป็นประธานเปิดการประชุมคณะกรรมการผู้ช่วยรัฐมนตรี ครั้งที่ 8/2563 โดยกระทรวงมหาดไทยเป็นเจ้าภาพ
รมว.มท. เป็นประธานเปิดการประชุมคณะกรรมการผู้ช่วยรัฐมนตรี ครั้งที่ 8/2563 โดยกระทรวงมหาดไทยเป็นเจ้าภาพ
วันนี้ (25 ธ.ค. 63) เวลา 09.00 น. ณ ห้องประชุมนริศรานุสรณ์ ชั้น 11 อาคาร 11 ชั้น กรมโยธาธิการและผังเมือง ถนนพระราม 6 กรุงเทพมหานคร พลเอก อนุพงษ์ เผ่าจินดา รัฐมนตรีว่าการกระทรวงมหาดไทย เป็นประธานกล่าวเปิดการประชุมคณะกรรมการผู้ช่วยรัฐมนตรี ครั้งที่ 8/2563 โดยมี พลตํารวจโท ณัฐพิชย์ สนิทวงศ์ ณ อยุธยา กรรมการผู้ช่วยรัฐมนตรีประจํากระทรวงมหาดไทย นายธีระทัศน์ เตียวเจริญโสภา กรรมการผู้ช่วยรัฐมนตรีประจํานายกรัฐมนตรี (ปฏิบัติหน้าที่กระทรวงมหาดไทย) พร้อมด้วย กรรมการผู้ช่วยรัฐมนตรีประจํานายกรัฐมนตรี กรรมการผู้ช่วยรัฐมนตรีประจํากระทรวง กรรมการผู้ช่วยรัฐมนตรี ผู้บริหารระดับสูงของกระทรวงมหาดไทย และเจ้าหน้าที่ที่เกี่ยวข้อง ร่วมรับฟัง
พลเอก อนุพงษ์ เผ่าจินดา กล่าวว่า กระทรวงมหาดไทยรู้สึกยินดีและเป็นเกียรติที่ได้ต้อนรับคณะกรรมการผู้ช่วยรัฐมนตรีในการประชุมคณะกรรมการผู้ช่วยรัฐมนตรี ครั้งที่ 8/2563 ในวันนี้ "ซึ่งกรรมการผู้ช่วยรัฐมนตรีเป็นผู้มีบทบาทสําคัญในการสนับสนุนการปฏิบัติราชการของคณะรัฐมนตรีและรัฐมนตรีในแต่ละกระทรวงด้วยความมุ่งมั่นและทุ่มเทอย่างต่อเนื่อง ซึ่งการประชุมคณะกรรมการผู้ช่วยรัฐมนตรีนี้ถือเป็นวาระสําคัญที่กรรมการผู้ช่วยรัฐมนตรีจะได้ร่วมกันแลกเปลี่ยนความคิดเห็น รวมถึงให้ข้อเสนอแนะที่เป็นประโยชน์ต่อการดําเนินงานของกระทรวง เพื่อนําข้อสรุปมาเป็นแนวทางสนับสนุนการบริหารราชการแผ่นดินของคณะรัฐมนตรีต่อไป"
จากนั้น พลตํารวจโท ณัฐพิชย์ สนิทวงศ์ ณ อยุธยา กรรมการผู้ช่วยรัฐมนตรีประจํากระทรวงมหาดไทย นายธีระทัศน์ เตียวเจริญโสภา กรรมการผู้ช่วยรัฐมนตรีประจํานายกรัฐมนตรี (ปฏิบัติหน้าที่กระทรวงมหาดไทย) เป็นประธานร่วมการประชุม โดยมีวาระการประชุมที่สําคัญ เช่น การรายงานผลการดําเนินงานตามข้อเสนอของคณะกรรมการผู้ช่วยรัฐมนตรีในการประชุมคณะกรรมการผู้ช่วยรัฐมนตรี ครั้งที่ 5/2563 ผลการดําเนินงานตามนโยบายรัฐบาลและการขับเคลื่อนภารกิจของกระทรวงมหาดไทยที่สําคัญ เป็นต้น
สําหรับการประชุมคณะกรรมการผู้ช่วยรัฐมนตรี ครั้งที่ 8/2563 นี้ กระทรวงมหาดไทย ได้รับมอบหมายให้เป็นเจ้าภาพจัดการประชุม ซึ่งในการประชุมฯ ได้มีการนําเสนอภารกิจสําคัญของกระทรวงมหาดไทยและผลการดําเนินงานที่สําคัญตามนโยบายรัฐบาล ได้แก่ โครงการเดินสํารวจออกโฉนดที่ดินและรังวัดรูปแปลงโฉนดที่ดินให้เป็นมาตรฐานเดียวกัน การดําเนินการวางและจัดทําผังเมืองรวมเมือง/ชุมชน การบูรณาการฐานข้อมูลประชาชนและการบริการภาครัฐ (Linkage Center) และการดําเนินโครงการหนึ่งตําบล หนึ่งผลิตภัณฑ์ (OTOP) จากนั้นคณะกรรมการผู้ช่วยรัฐมนตรีได้ร่วมกันแลกเปลี่ยนข้อคิดเห็น เพื่อเป็นการบูรณาการการทํางานร่วมกันของทุกกระทรวงต่อไป
รัฐบาลไทย-ข่าวทำเนียบรัฐบาล-ศบค.มท. ตั้ง ศบค. ส่วนหน้า เสริมทัพผู้ว่าฯ ในพื้นที่ควบคุมสูงสุด และพื้นที่ควบคุม สกัดกั้นการระบาดโควิด-19
วันศุกร์ที่ 25 ธันวาคม 2563
ศบค.มท. ตั้ง ศบค. ส่วนหน้า เสริมทัพผู้ว่าฯ ในพื้นที่ควบคุมสูงสุด และพื้นที่ควบคุม สกัดกั้นการระบาดโควิด-19
ศบค.มท. ตั้ง ศบค. ส่วนหน้า เสริมทัพผู้ว่าฯ ในพื้นที่ควบคุมสูงสุด และพื้นที่ควบคุม สกัดกั้นการระบาดโควิด-19
วันนี้ (25 ธ.ค. 63) ศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 กระทรวงมหาดไทย (ศบค.มท.) เปิดเผยว่า ตามที่ได้เกิดสถานการณ์การระบาดใหม่ของโรคติดเชื้อไวรัสโคโรนา 2019 (โควิด-19) ในพื้นที่จังหวัดสมุทรสาครและมีการแพร่กระจายไปยังจังหวัดอื่นๆซึ่งส่งผลให้มีผู้ติดเชื้อเพิ่มมากขึ้นและจําเป็นต้องเฝ้าระวังสถานการณ์การแพร่ระบาดในพื้นที่ติดต่อหรือพื้นที่เสี่ยงอื่น ๆ อย่างใกล้ชิด
นายฉัตรชัย พรหมเลิศ ปลัดกระทรวงมหาดไทยในฐานะประธานศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 กระทรวงมหาดไทย (ศบค.มท.) และหัวหน้าผู้รับผิดชอบในการแก้ไขสถานการณ์ฉุกเฉินในส่วนที่เกี่ยวกับการจัดการและประสานกับผู้ว่าราชการจังหวัดและผู้ว่าราชการกรุงเทพมหานคร ได้มีคําสั่งให้จัดตั้งศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 กระทรวงมหาดไทย (ศบค.มท.) ส่วนหน้า ในพื้นที่ "พื้นที่ควบคุมสูงสุด" หรือ "พื้นที่ควบคุม" โดยมี นายสมคิด จันทมฤก รองปลัดกระทรวงมหาดไทย ด้านบริหาร เป็นหัวหน้าผู้ปฏิบัติหน้าที่ นายพิริยะ ฉันทดิลก รองอธิบดีกรมการปกครอง พร้อมด้วยรองอธิบดีจากทุกกรมในสังกัดกระทรวงมหาดไทย ผู้ช่วยปลัดกระทรวงมหาดไทย ผู้แทนหน่วยงานรัฐวิสาหกิจในสังกัดกระทรวงมหาดไทย เป็นผู้ปฏิบัติหน้าที่ โดยมี ผู้อํานวยการสํานักอํานวยการกองอาสารักษาดินแดน กรมการปกครอง และผู้อํานวยการสํานักนโยบายและแผน สํานักงานปลัดกระทรวงมหาดไทย เป็นเลขานุการร่วม โดย ศบค.มท. ส่วนหน้า ทําหน้าที่สนับสนุน กํากับ และประสานการบริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) ของผู้ว่าราชการจังหวัด และคณะกรรมการโรคติดต่อจังหวัดใน "พื้นที่ควบคุมสูงสุด" และ "พื้นที่ควบคุม" ได้แก่ จังหวัดสมุทรสาคร สมุทรสงคราม สมุทรปราการ นนทบุรี และนครปฐม รวมทั้งจังหวัดอื่น ๆ ที่อาจถูกกําหนดเป็น "พื้นที่ควบคุมสูงสุด" และ "พื้นที่ควบคุม"
ทั้งนี้ องค์ประกอบใน ศบค.มท. ส่วนหน้า เป็นผู้ที่เคยดํารงตําแหน่งในพื้นที่ และมีความคุ้นเคยในเชิงพื้นที่ เข้าใจกลไกระบบการทํางาน และงานมวลชนในพื้นที่เป็นอย่างดี อาทิ นายสมคิด จันทมฤก เคยดํารงตําแหน่งผู้ว่าราชการจังหวัดสมุทรสาคร รวมถึงนายพิริยะ ฉันทดิลก เคยดํารงตําแหน่งรองผู้ว่าราชการจังหวัดสมุทรสาคร นอกจากนี้ ได้มีคําสั่งแต่งตั้งโยกย้าย นายวุฒิพงษ์ สุภัควนิช หัวหน้าสํานักงานจังหวัดเพชรบุรี มาดํารงตําแหน่งหัวหน้าสํานักงานจังหวัดสมุทรสาคร ซึ่งนายวุฒิพงษ์ เคยดํารงตําแหน่งนายอําเภอเมืองจังหวัดสมุทรสาครมาก่อน และมีคําสั่งโยกย้ายนายณัฐภัทร์ เอมอ่อน นายอําเภอนครชัยศรีมาดํารงตําแหน่งนายอําเภอเมืองสมุทรสาคร เคยดํารงตําแหน่งป้องกันจังหวัดสมุทรสาคร ซึ่งการจัดตั้ง ศบค.มท. ส่วนหน้า และการแต่งตั้งข้าราชการในครั้งนี้ เป็นการเสริมกําลังและสนับสนุนการบริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) ของผู้ว่าราชการจังหวัดและคณะกรรมการโรคติดต่อจังหวัดในพื้นที่ รวมถึงสนับสนุนการปฏิบัติงานตามมาตรการของศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (ศบค.) ให้เกิดประสิทธิภาพสูงสุด
รัฐบาลไทย-ข่าวทำเนียบรัฐบาล-กระทรวงยุติธรรม ร่วมประชุมคณะกรรมการบริหารสถานการณ์การแพร่ระบาด ของโรคติดเชื้อไวรัสโคโรนา 2019 (โควิด - 19) ครั้งที่ ๑๖/๒๕๖๓
วันศุกร์ที่ 25 ธันวาคม 2563
กระทรวงยุติธรรม ร่วมประชุมคณะกรรมการบริหารสถานการณ์การแพร่ระบาด ของโรคติดเชื้อไวรัสโคโรนา 2019 (โควิด - 19) ครั้งที่ ๑๖/๒๕๖๓
นายวัลลภ นาคบัว รองปลัดกระทรวงยุติธรรม เข้าร่วมการประชุมคณะกรรมการบริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด - 19) ครั้งที่ ๑๖/๒๕๖๓
ในวันพฤหัสบดีที่ ๒๔ ธันวาคม ๒๕๖๓ เวลา ๐๘.๓๐ น.
ณ ตึกสันติไมตรี (หลังนอก) ทําเนียบรัฐบาล
นายวัลลภ นาคบัว รองปลัดกระทรวงยุติธรรม เข้าร่วมการประชุมคณะกรรมการบริหารสถานการณ์การแพร่ระบาด
ของโรคติดเชื้อไวรัสโคโรนา 2019 (โควิด - 19) ครั้งที่ ๑๖/๒๕๖๓
โดยมี พลเอกประยุทธ์ จันทร์โอชา นายกรัฐมนตรีเป็นประธานการประชุม
เพื่อรับทราบการรายงานสถานการณ์การแพร่ระบาดและผู้ติดเชื้อ และมาตรการด้านสาธารณสุข
กรณีการแพร่ระบาดใน จ.สมุทรสาคร จ.สมุทรปราการ จ.นครปฐม จ.พระนครศรีอยุธยา กรุงเทพมหานคร ฯลฯ และแนวชายแดน
ความคืบหน้าการพัฒนาและผลิตวัคซีนโรคโควิด - 19
การป้องกันการแพร่ระบาดของเชื้อโควิด - 19 กรณีการแพร่ระบาดใน จ.สมุทรสาคร
จ.สมุทรปราการ จ.นครปฐม จ.พระนครศรีอยุธยา กรุงเทพมหานคร ฯลฯ และ แนวชายแดน
มาตรการจัดกิจกรรมในช่วงเทศกาลปีใหม่และวันเด็กแห่งชาติ ประจําปี ๒๕๖๔
มาตรการเพื่อบรรเทาและช่วยเหลือผู้ประกันตนที่ได้รับผลกระทบจากการแพร่ระบาดของโรคโควิด - 19
มาตรการและแนวทางการใช้แอปพลิเคชันเพื่อรองรับการแพร่ระบาดของโรคโควิด - 19
นอกจากนี้ที่ประชุมพิจารณาความเหมาะสมในการจัดงานฉลองปีใหม่ ๒๕๖๔
งานวันเด็ก รวมถึงความเหมาะสมในการเป็นเจ้าภาพจัดการแข่งขันแบดมินตันนานาชาติ
พร้อมทั้งพิจารณาปัญหาและอุปสรรค รวมทั้งข้อเสนอแนะในการดําเนินงาน
ของศูนย์ปฏิบัติการด้านต่างๆ
รัฐบาลไทย-ข่าวทำเนียบรัฐบาล-สุริยะฯ เตือนผู้ประกอบการ ห้ามเคลื่อนย้ายแรงงานต่างด้าวออกนอกพื้นที่ สั่งการอุตสาหกรรมจังหวัด กรมโรงงานอุตสาหกรรม ตรวจ เฝ้าระวัง สถานประกอบการที่มีแรงงานต่างด้าวอย่างใกล้ชิด  ป้องก
วันศุกร์ที่ 25 ธันวาคม 2563
สุริยะฯ เตือนผู้ประกอบการ ห้ามเคลื่อนย้ายแรงงานต่างด้าวออกนอกพื้นที่ สั่งการอุตสาหกรรมจังหวัด กรมโรงงานอุตสาหกรรม ตรวจ เฝ้าระวัง สถานประกอบการที่มีแรงงานต่างด้าวอย่างใกล้ชิด  ป้องก
นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม  เตือนผู้ประกอบการ ห้ามเคลื่อนย้ายแรงงานต่างด้าวออกนอกพื้นที่ สั่งการอุตสาหกรรมจังหวัด
นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม กล่าวถึง กรณีที่มีการเสนอข่าวเกี่ยวกับสถานประกอบการในพื้นที่สมุทรสาคร ซึ่งเป็นพื้นที่มีการะบาดของโรคโควิด-19 ขนย้าย หรือนําแรงงานต่างด้าวไปยังพื้นที่จังหวัดต่างๆ เนื่องจากเกรงกลัวความผิด นั้น กรณีดังกล่าวสันนิษฐานว่าอาจจะมีการใช้แรงงานผิดกฎหมาย เมื่อจะมีการตรวจสอบผู้ประกอบการเกรงกลัวความผิดและขนย้ายแรงงานออกนอกพื้นที่ กระทรวงอุตสาหกรรมจึงได้สั่งการให้อุตสาหกรรมจังหวัด กรมโรงงานอุตสาหกรรม ตรวจเข้ม เฝ้าระวัง ชี้แจงทําความเข้าใจกับผู้ประกอบการ และบูรณาการกับหน่วยงานที่เกี่ยวข้องอย่างใกล้ชิดโดยเฉพาะโรงงานที่มีการใช้แรงงานต่างด้าวเพื่อให้ความช่วยเหลือและประสานงานกับหน่วยงานที่เกี่ยวข้อง ให้ตรวจสอบ คัดกรอง หาผู้ติดเชื้อและกลุ่มเสี่ยง รายงานจํานวนสถานประกอบการที่มีการใช้แรงงานต่างด้าว โดยประสานข้อมูลอย่างใกล้ชิดกับแรงงานจังหวัด พร้อมย้ําเตือนผู้ประกอบการ อย่าตระหนก อย่าเกรงกลัวความผิด หากฝ่าฝืนโทษจะยิ่งหนักกว่าหลายเท่า และไม่ให้มีการดําเนินการใดๆ ที่เป็น การขนย้ายแรงงานออกนอกโรงงานโดยเด็ดขาด ซึ่งจะเป็นการซ้ําเติมสถานการณ์และสุ่มเสี่ยง การแพร่ระบาดมากขึ้น เตือนผู้ประกอบการจะต้องมีส่วนร่วมรับผิดชอบต่อสังคม ในการดูแลแรงงานของตนอย่างดีตามหลักมนุษยชน
พร้อมปฏิบัติตามมาตรการทางสาธารณสุขอย่างเข้มข้น สวมหน้ากากอนามัย เว้นระยะห่าง ซึ่งเป็นมาตรการป้องกันที่สําคัญที่สุด และหากมีแรงงานในสถานประกอบการติดเชื้อ ขอให้แจ้งเจ้าหน้าที่เพื่อดําเนินการสอบสวนโรคตามขั้นตอนว่าไปสถานที่ใด พบปะกับใคร และกักกัน(quarantine) ไม่ให้ออกนอกพื้นที่ และเข้าสู่กระบวนการรักษาตามหลักสาธารณสุข เพื่อหยุดการแพร่กระจายของเชื้อโรค ลดผลกระทบทางเศรษฐกิจ ถ้าประชาชนทุกคนมีสุขอนามัยที่ดี มีการป้องกันตนเองอย่างเข้มงวดทุกอย่างและเราจะผ่านพ้นสถานการณ์นี้ไปได้ในเร็ววัน
นอกจากนี้ นายสรวุฒิ เนื่องจํานงค์ ประธานอนุกรรมาธิการเพื่อการศึกษา ติดตาม ตรวจสอบ การใช้เงินตามพระราชกําหนด 3 ฉบับ (โควิด-19) กล่าวเพิ่มเติมว่า ในส่วนของสถานประกอบการขนาดเล็กที่ไม่เข้าข่ายเป็นโรงงานอุตสาหกรรม หากมีปัญหาเกี่ยวกับการใช้แรงงานต่างด้าว ไม่ถูกกฎหมาย ไม่ต้องวิตก กังวลหรือกลัวความผิด ด้วยการขนย้ายแรงงานไปยังพื้นที่จังหวัดต่างๆ สามารถขอความช่วยเหลือและแนะนําจากองค์การปกครองส่วนท้องถิ่นในพื้นที่ เพื่อช่วยลดการแพร่กระจายของเชื้อโรค โควิด-19 ได้อีกทางหนึ่งด้วย
--------------------------
รัฐบาลไทย-ข่าวทำเนียบรัฐบาล-นายกฯ ขอความร่วมมือประชาชนปฏิบัติตามที่แนะนำอย่างเคร่งครัด พร้อมให้กำลังใจเจ้าหน้าที่ทุกหน่วยงาน ควบคุมสถานการณ์การระบาดของโควิด-19 ในครั้งนี้โดยเร็ว
วันอาทิตย์ที่ 20 ธันวาคม 2563
นายกฯ ขอความร่วมมือประชาชนปฏิบัติตามที่แนะนําอย่างเคร่งครัด พร้อมให้กําลังใจเจ้าหน้าที่ทุกหน่วยงาน ควบคุมสถานการณ์การระบาดของโควิด-19 ในครั้งนี้โดยเร็ว
นายกฯ ขอความร่วมมือประชาชนปฏิบัติตามที่แนะนําอย่างเคร่งครัด พร้อมให้กําลังใจเจ้าหน้าที่ทุกหน่วยงาน ควบคุมสถานการณ์การระบาดของโควิด-19 ในครั้งนี้โดยเร็ว
วันที่ 19 ธันวาคม 2563 นายอนุชา บูรพชัยศรี โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ได้รับทราบสถานการณ์ล่าสุดของผู้ติดเชื้อไวรัสโคโรนา 2019 ที่เพิ่มขึ้นในจังหวัดสมุทรสาคร และได้ให้กระทรวงสาธารณสุข โดยกรมควบคุมโรค สํานักงานสาธารณสุขจังหวัดสมุทรสาคร โรงพยาบาลสมุทรสาคร ร่วมกับหน่วยงานที่เกี่ยวข้องทั้งหมด เฝ้าระวัง สอบสวน และเร่งดําเนินการตรวจค้นหาผู้ป่วยในจังหวัดสมุทรสาครในเชิงรุกต่อไป เพื่อป้องกันการแพร่เชื้อ และเพื่อให้การรักษาผู้ป่วยเป็นไปได้อย่างรวดเร็ว นอกจากนี้ นายกฯ ขอความร่วมมือประชาชน ที่พักอาศัยอยู่ในพื้นที่เสี่ยงในจังหวัดสมุทรสาคร ให้ดําเนินการตามแนวทางที่ฝ่ายปกครองและฝ่ายจังหวัด ได้แนะนําอย่างเคร่งครัด
ส่วนประชาชนที่เคยเข้าไปในพื้นที่เสี่ยงของจังหวัดสมุทรสาคร ตั้งแต่วันที่ 1 ธันวาคม 2563 เป็นต้นมา ขอให้เฝ้าระวัง สังเกตอาการตนเอง เป็นเวลา 14 วัน และให้สวมหน้ากากอนามัย หรือหน้ากากผ้า ตลอดเวลา หลีกเลี่ยงการคลุกคลีใกล้ชิดกับผู้อื่น โดยไม่ควรไปในที่ชุมชน หากเริ่มมีอาการป่วยทางเดินหายใจ ให้รีบไปรับการตรวจรักษาที่โรงพยาบาลใกล้บ้าน โดยหลีกเลี่ยงการเดินทางด้วยรถสาธารณะ และขอให้สวมหน้ากากอนามัยหรือหน้ากากผ้าขณะเดินทางตลอดเวลา
สําหรับประชาชนทั่วไป ให้ติดตามข้อมูลจาก ศบค. และใส่หน้ากากอนามัย เว้นระยะห่าง หลีกเลี่ยงที่แออัด ล้างมือบ่อย ๆ สแกนไทยชนะเมื่อเข้าสู่พื้นที่สาธารณะ ซึ่งจะเป็นมาตรการสําคัญในการป้องกันการแพ่รระบาดโรคในที่อื่น ๆ
ทั้งนี้ จากการประเมินสถานการณ์ล่าสุดทางด้านสาธารณสุข ร่วมกับหน่วยงานที่เกี่ยวข้อง เชื่อมั่นว่า จะสามารถรับมือกับสถานการณ์นี้ได้ โดยความร่วมมือของประชาชน เนื่องจากส่วนใหญ่ยังเป็นการระบาดในพื้นที่จํากัด และไม่มีผู้ป่วยที่มีอาการรุนแรง
นายอนุชา กล่าวว่า หากประชาชนมีข้อสงสัย ให้ติดต่อสายด่วนกรมควบคุมโรค 1422 และติดต่อสอบถามได้เพิ่มเติมที่สายด่วนสมุทรสาคร หมายเลข 065-549-3322 และ 034-871-274 ตลอด 24 ชั่วโมง
รัฐบาลไทย-ข่าวทำเนียบรัฐบาล-นายก ฯ กำชับกระทรวงพาณิชย์ ดูแลราคาหน้ากากอนามัยไม่ให้แพง และไม่ให้ขาดตลาด
วันอาทิตย์ที่ 20 ธันวาคม 2563
นายก ฯ กําชับกระทรวงพาณิชย์ ดูแลราคาหน้ากากอนามัยไม่ให้แพง และไม่ให้ขาดตลาด
โฆษกรัฐบาลเผยนายกรัฐมนตรี กําชับกระทรวงพาณิชย์ ดูแลราคาหน้ากากอนามัยไม่ให้แพง และไม่ให้ขาดตลาด
วันนี้(วันที่20ธันวาคม2563)นายอนุชาบูรพชัยศรีโฆษกประจําสํานักนายกรัฐมนตรีเปิดเผยว่าจากสถานการณ์การติดเชื้อโควิด-19เพิ่มขึ้นในประเทศพลเอกประยุทธ์จันทร์โอชานายกรัฐมนตรีและรัฐมนตรีว่าการกระทรวงกลาโหมได้กําชับกระทรวงพาณิชย์ให้เข้มงวดเรื่องการบริหารจัดการหน้ากากอนามัยโดยประชาชนควรหาซื้อได้ง่ายในราคาที่ไม่แพง
ทั้งนี้ได้ให้กระทรวงพาณิชย์ควบคุมราคารวมทั้งดูแลเรื่องการกระจายหน้ากากอนามัยให้ทั่วถึงและให้ใช้กฎหมายอย่างเข้มงวดและจริงจังเพื่อสร้างความเป็นธรรมให้ประชาชนและลงโทษคนที่ทําผิดกฎหมายอย่างเด็ดขาด
อย่างไรก็ตามนายกฯขอให้ประชาชนปฎิบัติตามคําแนะนําของกระทรวงสาธารณสุขโดยให้ประชาชนทั่วไปที่ไม่ป่วยสามารถสวมใส่หน้ากากผ้าได้เพียงแต่ใช้แล้ว1วันต้องซักจึงควรมีหน้ากากผ้าสลับสับเปลี่ยนและสิ่งที่สําคัญสําหรับคนไม่ป่วยคือการล้างมือบ่อยๆเพราะเชื้อจะติดได้นั้นหลักๆคือการสัมผัสดังนั้นการล้างมือจะช่วยได้ไม่ว่าจะล้างมือด้วยน้ําและสบู่หรือล้างมือด้วยแอลกอฮอล์เจลและข้อสําคัญสุดท้ายคือการรักษาระยะห่างหลีกเลี่ยงสถานที่แออัด
--------------------
กลุ่มประชาสัมพันธ์และเผยแพร่สํานักโฆษก
รัฐบาลไทย-ข่าวทำเนียบรัฐบาล-นายกฯสั่งเดินหน้าแผนพัฒนาการเกษตรพื้นที่อีอีซี ปั้นเป็นต้นแบบ เพิ่มจีดีพีท้องถิ่น เริ่มปีหน้า 56โครงการ
วันอาทิตย์ที่ 20 ธันวาคม 2563
นายกฯสั่งเดินหน้าแผนพัฒนาการเกษตรพื้นที่อีอีซี ปั้นเป็นต้นแบบ เพิ่มจีดีพีท้องถิ่น เริ่มปีหน้า 56โครงการ
รองโฆษกรัฐบาลเผยนายกรัฐมนตรีสั่งเดินหน้าแผนพัฒนาการเกษตรพื้นที่อีอีซี ปั้นเป็นต้นแบบ เพิ่มจีดีพีท้องถิ่น เริ่มปีหน้า 56โครงการ
วันนี้(20ธ.ค.63)นางสาวรัชดาธนาดิเรกรองโฆษกประจําสํานักนายกรัฐมนตรีเปิดเผยว่าในที่ประชุมคณะกรรมการนโยบายเขตพัฒนาพิเศษภาคตะวันออกเมื่อวันศุกร์ที่ผ่านมา(18ธ.ค)ซึ่งพล.อ.ประยุทธ์จันทร์โอชานายกรัฐมนตรีเป็นประธานได้มีการติดตามความก้าวหน้าแผนพัฒนาการเกษตรในพื้นที่อีอีซีโดยรัฐบาลได้ตั้งเป้าให้การพัฒนาในพื้นที่ตรงนี้เป็นต้นแบบการพัฒนาภาคการเกษตรของประเทศการดําเนินการยึดกรอบแนวคิดการตลาดนําการผลิตเน้นการใช้เทคโนโลยีการเกษตรแก้ปัญหารากเหง้าของภาคเกษตรกรรมการกําหนดพื้นที่เพาะปลูกที่เหมาะสมพร้อมปรับเปลี่ยนการใช้ประโยชน์ที่ดินให้เหมาะสมกับคุณภาพดินและปริมาณน้ําประกอบด้วย5กลุ่มสินค้าเป้าหมายคือ1)ผลไม้พัฒนาคุณภาพสินค้าสู่ตลาดสินค้ามูลค่าสูง2)ประมงเพาะเลี้ยงเพิ่มมูลค่าในห่วงโซ่อุปทานด้วยเทคโนโลยีการผลิต3)พืชสําหรับอุตสาหกรรมชีวภาพ4)เพิ่มมูลค่าพืชสมุนไพร5)ปรับเปลี่ยนผลผลิตสินค้าเกษตรราคาต่ําไปสู่สินค้าเกษตรมูลค่าสูงเช่นปศุสัตว์พืชผักผลไม้เมืองหนาวดอกไม้ทดแทนกันนําเข้าและเชื่อมโยงกับอุตสาหกรรมและการท่องเที่ยว
ทั้งนี้นายกรัฐมนตรีได้กําชับให้ทุกหน่วยงานที่เกี่ยวข้องเตรียมโครงการตามแผนยุทธศาสตร์พัฒนาการเกษตรในอีอีซีให้พร้อมเพื่อเริ่มดําเนินการตามเป้าหมายซึ่งในแผนฯระยะ5ปี(2565-2570)ประกอบด้วยโครงการทั้งหมด91โครงการวงเงินรวม3.2พันล้านบาทและในปีงบประมาณ2565จะเริ่มดําเนินการ56โครงการอาทิโครงการแผนที่การเกษตร(Agri-Map)โครงการพัฒนาสารสกัดและผลิตภัณฑ์จากพืชสมุนไพรโครงการเพิ่มผลิตภาพการผลิตอ้อยโรงงานที่เป็นมิตรต่อสิ่งแวดล้อมโครงการจัดตั้งระเบียงผลไม้ภาคตะวันออกโครงการต้นแบบการสร้างนวัตกรรมเกษตรอัจฉริยะ:มะม่วงข้าวสมุนไพรและสัตว์น้ําโครงการจัดตั้งศูนย์นวัตกรรมบรรจุภัณฑ์และการตลาดอาหารทะเลเขตอีอีซี
นางสาวรัชดากล่าวด้วยว่านายกฯต้องการเห็นความเปลี่ยนแปลงด้านการเกษตรในพื้นที่อีอีซีอย่างเป็นรูปธรรมโครงการต่างๆที่รัฐบาลตั้งเป้าดําเนินการในปีงบประมาณหน้าจะแก้ปัญหาสําคัญของภาคการเกษตรคือการผลิตโดยไม่ได้คํานึงถึงความต้องการที่แท้จริงของตลาดการผลิตที่ใช้ทรัพยากรมากแต่ใช้เทคโนโลยีค่อนข้างน้อยและการแปรรูปที่ไม่ได้เพิ่มมูลค่ามากนักอีกทั้งผลลัพธ์ของโครงการเหล่านั้นจะนําไปสู่การเพิ่มรายได้เกษตรกรเพิ่มผลผลิตมวลรวมภาคการเกษตรซึ่งปัจจุบันคิดเป็นร้อยละ2.3ของผลิตภัณฑ์มวลรวมทั้งหมดในพื้นที่อีอีซีเป็นสัดส่วนที่น้อยเมื่อเทียบกับการใช้ที่ดินเพื่อการเกษตรถึง5.51ล้านไร่หรือร้อยละ66ของพื้นที่ทั้งหมดในอีอีซี
--------------------
กลุ่มประชาสัมพันธ์และเผยแพร่สํานักโฆษก
รัฐบาลไทย-ข่าวทำเนียบรัฐบาล-‘จับกัง1’ย้ำ นำนโยบายรวมไทยสร้างชาติลงสู่ปฏิบัติ สร้างแรงงานสมานฉันท์ปรองดอง
วันอาทิตย์ที่ 20 ธันวาคม 2563
‘จับกัง1’ย้ํา นํานโยบายรวมไทยสร้างชาติลงสู่ปฏิบัติ สร้างแรงงานสมานฉันท์ปรองดอง
รัฐมนตรีว่าการกระทรวงแรงงาน ย้ํา บนเวทีประชุมใหญ่สามัญประจําปีของสมาพันธ์แรงงานเครื่องใช้ไฟฟ้าอิเลคทรอนิคส์ยานยนต์และโลหะแห่งประเทศไทย จ.ฉะเชิงเทรา นํานโยบาย “รวมไทย สร้างชาติ” ผนึกกําลังจากทุกภาคส่วนร่วมกันวางแผน สร้างความเข้มแข็งให้สถานประกอบกิจการ
เมื่อวันที่ 20 ธันวาคม 2563นายสุชาติ ชมกลิ่น รัฐมนตรีว่าการกระทรวงแรงงานเป็นประธานการประชุมใหญ่สามัญประจําปี ของสมาพันธ์แรงงานเครื่องใช้ไฟฟ้าอิเลคทรอนิคส์ยานยนต์และโลหะแห่งประเทศไทย (TEAM) ณ ศูนย์ฝึกอบรมเพื่อคนทํางาน ซึ่งตั้งอยู่เลขที่ 111/4 หมู่ 1 ซอยวัดบางเกลือ ต.บางเกลือ อ.บางปะกง จ.ฉะเชิงเทรา โดยรัฐมนตรีว่าการกระทรวงแรงงานกล่าวว่า ผมขอชื่นชมความสําเร็จของสมาพันธ์แรงงานเครื่องใช้ไฟฟ้าอิเลคทรอนิคส์ยานยนต์และโลหะแห่งประเทศไทย ที่มาจากการรวมกันของพี่น้องผู้ใช้แรงงานของ 3 สหพันธ์ คือ 1) สหพันธ์แรงงานยานยนต์แห่งประเทศไทย 2) สหพันธ์แรงงานเครื่องใช้ไฟฟ้าอิเลคทรอนิคส์แห่งประเทศไทย และ 3) สมาพันธ์แรงงานโลหะแห่งประเทศไทย ซึ่งมีสมาชิกรวมกันมากถึง 75,000 คน แสดงถึงความเข้มแข็งขององค์กรที่น่าภาคภูมิใจเป็นอย่างยิ่ง
นายสุชาติกล่าวต่อว่า พล.อ.ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม และ พล.อ.ประวิตร วงษ์สุวรรณ รองนายกรัฐมนตรี มีความห่วงใยและต้องการยกระดับคุณภาพชีวิตความเป็นอยู่ของพี่น้องประชาชน และให้ความสําคัญกับการป้องกันและแก้ไขปัญหาด้านแรงงาน โดยเฉพาะการเร่งฟื้นฟูระบบเศรษฐกิจภายหลังสถานการณ์โรคโควิด -19 คลี่คลายลง โดยนํานโยบาย รวมไทยสร้างชาติ เข้ามาดําเนินการโดยกระทรวงแรงงานได้เร่งนํานโยบายที่สําคัญลงสู่ภาคปฏิบัติ ภายใต้ศูนย์อํานวยการแรงงานแห่งชาติ เพื่อให้ทุกภาคส่วนได้เข้ามามีส่วนร่วมขับเคลื่อน โดยเฉพาะด้านการเยียวยาสถานประกอบการ ผู้ใช้แรงงาน รวมถึงประชาชนที่ได้รับผลกระทบ ซึ่งที่ผ่านมากระทรวงแรงงานได้จัดงาน Job Expo โครงการ Co – Payment ส่งเสริมการไปทํางานต่างประเทศ ปรับปรุงสิทธิประโยชน์ด้านประกันสังคมในหลายด้าน การพัฒนาทักษะฝีมือ การเร่งรัดพิจารณาปรับปรุงร่างกฎหมายแรงงาน ตลอดจนการสร้างความเข้มแข็งในสถานประกอบการต่างๆ ให้สามารถเผชิญวิกฤติฟันฝ่าอุปสรรคให้กลับมาเป็นปกติโดยเร็ว
รัฐบาลไทย-ข่าวทำเนียบรัฐบาล-นายกฯ กำชับ คุมเข้มป้องกันโควิด สร้างความเชื่อมั่นประชาชนท่องเที่ยวปลายปี ด้าน
วันอาทิตย์ที่ 6 ธันวาคม 2563
นายกฯ กําชับ คุมเข้มป้องกันโควิด สร้างความเชื่อมั่นประชาชนท่องเที่ยวปลายปี ด้าน
รองโฆษกรัฐบาล เผยนายกฯ กําชับ คุมเข้มป้องกันโควิด สร้างความเชื่อมั่นประชาชนท่องเที่ยวปลายปี ด้าน "อนุทิน" เตรียมลงพื้นที่เชียงราย 8 ธ.ค.นี้
เมื่อวันที่6ธ.ค.น.ส.ไตรศุลีไตรสรณกุลรองโฆษกประจําสํานักนายกรัฐมนตรีเปิดเผยว่าพล.อ.ประยุทธ์จันทร์โอชานายกรัฐมนตรีและรมว.กลาโหมกําชับหน่วยงานที่เกี่ยวข้องเพิ่มมาตรการการเฝ้าระวังการแพร่ระบาดของโรคโควิด-19โดยเฉพาะในพื้นที่ภาคเหนือจังหวัดเชียงใหม่และเชียงรายหลังได้รับรายงานการลักลอบเข้าเมืองผิดกฎหมายเสี่ยงในการแพร่ระบาดของโรคโควิด-19โดยขอให้ทุกภาคส่วนคุมเข้มในมาตรการป้องกันการลักลอบเข้าเมืองติดติดตามตัวผู้ลักลอบเข้าเมืองผิดกฎหมายและย้ําถึงมาตรการเพื่อเฝ้าระวังคนกลุ่มเสี่ยงสัมผัสทั้งนี้เพื่อสร้างความมั่นใจให้กับประชาชนในการวางแผนเดินทางท่องเที่ยวทั้งช่วงหยุดยาวระหว่างวันที่10 -13ธ.ค.เทศกาลคริสต์มาสและเทศกาลปีใหม่โดยคาดหวังให้ประชาชนท่องเที่ยวด้วยความสบายใจปลอดภัยจากโรคระบาด
น.ส.ไตรศุลีกล่าวว่าเพื่อสร้างความมั่นใจต่อประชาชนนายอนุทินชาญวีรกูลรองนายกรัฐมนตรีและรมว.สาธารณสุขและนายพิพัฒน์รัชกิจประการรมว.การท่องเท่ียวและกีฬาพร้อมด้วยผู้บริหารกระทรวงสาธารณสุขเตรียมลงพื้นที่จ.เชียงรายในวันที่8ธ.ค.นี้เพื่อติดตามสถานการณ์ภายหลังพบผู้ติดเชื้อในประเทศโดยจะเยี่ยมศูนย์ปฏิบัติการควบคุมโรคอ.แม่สายและด่านพรหมแดนอ.แม่สายสะพานมิตรภาพไทย-เมียนมาร์แห่งที่2 และมีกําหนดการตรวจเยี่ยมการดําเนินงานของLocal Quaran Tineณโรงแรมแม่โขงเดลต้าก่อนไปยังตลาดสดบ้านดู่ซึ่งนอกจากเพื่อสร้างความมั่นใจต่อประชาชนแล้วยังเป็นขวัญและกําลังใจให้กับเจ้าหน้าที่ทุกภาคส่วนที่กําลังปฏิบัติหน้าที่อย่างหนักในเวลานี้ด้วย
"นายกรัฐมนตรีเป็นกําลังใจเจ้าหน้าที่ให้ทุกภาคส่วนปฏิบัติหน้าที่อย่างเต็มกําลังความสามารถและขอบคุณในความเสียสละของเจ้าหน้าที่เพื่อให้ประชาชนเกิดความมั่นใจในการเดินทางท่องเที่ยวปลายปีโดยรัฐบาลเชื่อมั่นในมาตรการการเฝ้าระวังโรคโควิด-19ของประเทศไทยที่มีประสิทธิภาพสูงสามารถตรวจพบผู้ติดเชื้อและป้องกันการแพร่ระบาดอย่างรวดเร็วอย่างไรก็ตามต้องขอความร่วมมือประชาชนว่าการ์ดอย่าตกการใช้ชีวิตประจําวันยังต้องสวมใส่หน้ากากล้างมือบ่อยๆเช่นเดียวกับสถานประกอบการต่างๆต้องปฏิบัติตามมาตรการของกระทรวงสาธารณสุขอย่างเคร่งครัดเพื่อความปลอดภัยของผู้ใช้บริการและผู้ให้บริการเอง"
-------------------
กลุ่มประชาสัมพันธ์และเผยแพร่สํานักโฆษก
รัฐบาลไทย-ข่าวทำเนียบรัฐบาล-ไทยพร้อมเป็นเจ้าภาพจัดการแข่งขันแบดมินตันระดับสูงสุดของโลก 3 รายการสำคัญติดต่อกัน
วันอาทิตย์ที่ 6 ธันวาคม 2563
ไทยพร้อมเป็นเจ้าภาพจัดการแข่งขันแบดมินตันระดับสูงสุดของโลก 3 รายการสําคัญติดต่อกัน
โฆษกรัฐบาลเผย ไทยพร้อมเป็นเจ้าภาพจัดการแข่งขันแบดมินตันระดับสูงสุดของโลก 3 รายการสําคัญติดต่อกัน
วันนี้(วันที่6ธันวาคม2563)นายอนุชาบูรพชัยศรีโฆษกประจําสํานักนายกรัฐมนตรีเปิดเผยว่าพลเอกประยุทธ์จันทร์โอชานายกรัฐมนตรีและรัฐมนตรีว่าการกระทรวงกลาโหมยินดีที่ประเทศไทยจะเป็นเจ้าภาพจัดการแข่งขันแบดมินตันHSBC BWF World Tour in Bangkokในภูมิภาคเอเชียในช่วงเดือนมกราคม2564ซึ่งสมาคมกีฬาแบดมินตันแห่งประเทศไทยในพระบรมราชูปถัมภ์ได้รับสิทธิ์ในการจัดการแข่งขันทั้งหมด3รายการประกอบด้วย
1. YONEX Thailand Open (Super 1000)ระหว่างวันที่12-17มกราคม2564
เงินรางวัลมูลค่ารวม1ล้านดอลลาร์สหรัฐ
2. TOYOTA Thailand Open (Super 1000)ระหว่างวันที่19-24มกราคม2564
เงินรางวัลมูลค่ารวม1ล้านดอลลาร์สหรัฐ
3. HSBC World Tour Finalsระหว่างวันที่27-31มกราคม2564
เงินรางวัลมูลค่ารวม1.5ล้านดอลลาร์สหรัฐ
รัฐบาลขอบคุณสหพันธ์แบดมินตันโลก(Badminton World Federation : BWF)ที่เชื่อมั่นและมีมติมอบสิทธิ์ให้ไทยจัดการแข่งขันดังกล่าวโดยไทยมุ่งมั่นที่จะปฏิบัติตามมาตรการหลักในการควบคุมโรคและป้องกันการแพร่ระบาดโรคติดเชื้อไวรัสโคโรนา2019 (โรคโควิด-19)อย่างเคร่งครัดเพื่อสร้างความเชื่อมั่นให้กับคนไทยนักกีฬาและผู้ฝึกสอนที่เข้าร่วมในครั้งนี้
ทั้งนี้นายอนุชาบูรพชัยศรีกล่าวย้ําว่าการจัดการแข่งขันครั้งนี้ถือเป็นหนึ่งในประวัติศาสตร์ที่สําคัญเพราะมีการจัดการแข่งขันในรายการสําคัญระดับโลกเกิดขึ้นถึง3รายการอต่อเนื่องกันที่ประเทศไทยเป็นเจ้าภาพทั้งหมดภายใต้มาตรการป้องกันการแพร่ระบาดที่เคร่งครัดเข้มงวดนักกีฬาแบดมินตันที่เดินทางมายังประเทศไทยประกอบด้วยนักกีฬามือวางอันดับ1-40ของโลกผู้ช่วยเจ้าหน้าที่และโค้ชทุกๆคนจะต้องผ่านการกักตัวครบ14วันตามการกําหนดมาตรการควบคุมของประเทศไทยที่เรียกว่าBubble Protocolsโดยจะเตรียมร่างกายและฝึกซ้อมระหว่างกักตัวและเริ่มการแข่งขันหลังกักตัว7วันซึ่งจะใช้ชีวิตในพื้นที่ที่กําหนดเป็นเวลา14วันตามมาตรการของไทยการปฏิบัตินี้รวมถึงเจ้าหน้าที่โรงแรมและเจ้าหน้าที่จัดการแข่งขันของไทยด้วยที่จะต้องกักตัวอยู่ในBubbleตลอดช่วง14วัน
รัฐบาลยืนยันว่าจะดูแลทุกคนทั้งนักกีฬาที่มีชื่อเสียงและประชาชนไทยเพื่อความปลอดภัยของทุกคนประเทศไทยมั่นใจว่าจะเป็นตัวอย่างที่ดีในการจัดการแข่งขันกีฬาระดับนานาชาติในยุควิถีชีวิตใหม่(New Normal)โดยเชื่อมั่นว่าการจัดการแข่งขันครั้งนี้จะส่งผลต่อการฟื้นฟูเศรษฐกิจและสร้างภาพลักษณ์ที่ดีให้กับประเทศเหมือนกับที่ไทยประสบความสําเร็จในการดําเนินนโยบายเพื่อควบคุมการแพร่ระบาดของโรคโควิตจนเป็นตัวอย่างที่ดีได้รับการยอมรับจากทั่วโลก
-------------------
กลุ่มประชาสัมพันธ์และเผยแพร่สํานักโฆษก
รัฐบาลไทย-ข่าวทำเนียบรัฐบาล-อนุชา ปลื้มใจ พุทธศานิกชนทั่วไทยกว่า 20 ล้านคน ร่วมใจสวดมนต์ถวายในหลวงรัชกาลที่ 9 และบูรพกษัตริย์ทุกๆพระองค์
วันอาทิตย์ที่ 6 ธันวาคม 2563
อนุชา ปลื้มใจ พุทธศานิกชนทั่วไทยกว่า 20 ล้านคน ร่วมใจสวดมนต์ถวายในหลวงรัชกาลที่ 9 และบูรพกษัตริย์ทุกๆพระองค์
อนุชา ปลื้มใจ พุทธศานิกชนทั่วไทยกว่า 20 ล้านคน ร่วมใจสวดมนต์ถวายในหลวงรัชกาลที่ 9 และบูรพกษัตริย์ทุกๆพระองค์ เพื่อความมั่งคงของสถาบันกษัตริย์ไทย และความเป็นสิริมงคลของแผ่นดิน
ตามที่มติมหาเถระสมาคมได้มีมติเห็นชอบบทพระธรรมเทศนาเรื่องรักชาติศาสน์กษัตริย์ แต่งโดยพระพรหมบัณฑิตกรรมการเถระสมาคมเพื่อสวดในวันที่5ธันวาคมโดยเนื้อหาเป็นการบอกกล่าวและสร้างความตระหนักให้เกิดความรักชาติศาสนาและพระมหากษัตริย์รักเทิดทูนสถาบันซึ่งเป็นเสาหลักของประเทศ
โดยวันเสาร์ที่5ธันวาคม2563ที่ผ่านมาซึ่งตรงกับวันพระราชสมภพพระบาทสมเด็จลพระบรมชนกาธิเบศรมหาภูมิพลอดุลยเดชมหาราชบรมนาถบพิตรอีกทั้งเป็นวันชาติและวันพ่อแห่งชาติของไทยรัฐบาลโดยสํานักงานพระพุทธศาสนาแห่งชาติและคณะสงฆ์พร้อมด้วยประชาชนทั่วประเทศร่วมพิธีเจริญพระพุทธมนต์เพื่อถวายเป็นพระราชกุศลและน้อมรําลึกถึงพระมหากรุณาธิคุณของพระองค์ท่าน
.
โดยที่วัดบวรนิเวศวิหารเขตพระนครกรุงเทพมหานครพระราชพุทธิมุนี(ม.ล.คิวปิดปิยวิโรจโนป.ธ.๖)เป็นประธานฝ่ายสงฆ์และนางสาวณัฐธ์ภัสส์ยงใจยุทธที่ปรึกษารัฐมนตรีประจําสํานักนายกรัฐมนตรีได้รับมอบหมายจากนายอนุชานาคาศัยรัฐมนตรีประจําสํานักนายกรัฐมนตรีเป็นกระธานฝ่ายฆราวาสโดยมีนายสิทธามูลหงษ์ผู้ตรวจราชการสํานักงานพระพุทธศาสนาแห่งชาติและพุทธศาสนิกชนเข้าร่วมในพิธีเจริญพระพุทธมนต์เพื่อความเป็นสิริมงคลให้กับแผ่นดินและปวงชนชาวไทยทุกหมู่เหล่าอย่างหนาแน่น
.
นอกจากนี้ในส่วนภูมิภาคยังมีการจัดพิธีเจริญพระพุทธมนต์พร้อมกันทั่วประเทศโดยประชาชนจํานวนมากเข้าร่วมพิธีณวัดที่เป็นศูนย์กลางของจังหวัดและอําเภอทั้งนี้พบว่ามีพุทธศาสนิกชนทั่วทั้งประเทศเข้าร่วมกิจกรรมในครั้งนี้เป็นจํานวนมากกว่า20ล้านคนจากจํานวน42,000กว่าวัดทั่วประเทศนับเป็นการถวายเป็นพระราชกุศลครั้งใหญ่ด้วยหัวใจแห่งความจงรักภักดีถวายในหลวงรัชกาลที่9และสถาบันพระมหากษัตริย์
-----------------
รัฐบาลไทย-ข่าวทำเนียบรัฐบาล-รัฐมนตรีเกษตรฯ ปล่อยพันธุ์กุ้งก้ามกรามคืนสู่อ่างเก็บน้ำเขื่อนลำตะคอง
วันอาทิตย์ที่ 6 ธันวาคม 2563
รัฐมนตรีเกษตรฯ ปล่อยพันธุ์กุ้งก้ามกรามคืนสู่อ่างเก็บน้ําเขื่อนลําตะคอง
รัฐมนตรีเกษตรฯ ปล่อยพันธุ์กุ้งก้ามกรามคืนสู่อ่างเก็บน้ําเขื่อนลําตะคอง จังหวัดนครราชสีมา หนุนเพิ่มปริมาณทรัพยากรประมง เป็นแหล่งอาหารและสร้างรายได้แก่ประชาชนในพื้นที่
นายเฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ เปิดเผยภายหลังเป็นประธานพิธีปล่อยพันธุ์กุ้งก้ามกรามคืนสู่อ่างเก็บน้ําเขื่อนลําตะคอง โดยมีนายทองเปลว กองจันทร์ ปลัดกระทรวงเกษตรและสหกรณ์ พร้อมด้วยผู้บริหารกระทรวงเกษตรและสหกรณ์ ร่วมพิธี ณ ริมอ่างเก็บน้ําเขื่อนลําตะคอง บริเวณอาคารประชาสัมพันธ์โรงไฟฟ้าลําตะคองชลภาวัฒนา ตําบลหนองสาหร่าย อําเภอปากช่อง จังหวัดนครราชสีมา ว่า การเพิ่มผลผลิตสัตว์น้ําเป็นหนึ่งในภารกิจหลักที่สําคัญของกรมประมง กระทรวงเกษตรและสหกรณ์ ซึ่งมุ่งสร้างความมั่นคงทางด้านอาหารให้กับประชาชนในพื้นที่ต่าง ๆ เพื่อให้มีแหล่งอาหารที่อุดมสมบูรณ์ สามารถสร้างอาชีพ สร้างรายได้เลี้ยงครัวเรือน พร้อมส่งเสริมให้มีการบริหารจัดการทรัพยากรสัตว์น้ําโดยใช้หลักคืน คง เพิ่ม และการมีส่วนร่วมของชุมชน เพื่อให้เกิดการใช้ประโยชน์อย่างยั่งยืน
สําหรับกิจกรรม “ปล่อยกุ้งก้ามกรามคืนสู่อ่างเก็บน้ําเขื่อนลําตะคอง” ที่จัดขึ้นในครั้งนี้ ถือเป็นการเพิ่มปริมาณทรัพยากรสัตว์น้ําในแหล่งน้ําธรรมชาติหลังจากที่ได้รับผลกระทบอุทกภัยเมื่อช่วงเดือนตุลาคม 2563 ที่ผ่านมา เพื่อให้ประชาชนในพื้นที่ที่ประสบภัยใช้ประโยชน์ได้เป็นอย่างดี เนื่องจากมีการปล่อยพันธุ์สัตว์น้ําที่มีมูลค่าทางเศรษฐกิจสูง ได้แก่ กุ้งก้ามกราม จํานวนมากถึง 1.5 ล้านตัว อีกทั้งยังมีการปล่อยพันธุ์ปลา เช่น ปลากระแห ปลาสร้อยขาว ปลากาดํา ปลาตะเพียนทอง ปลาสวาย จํานวน 2 ล้านตัว และหอยขมอีกกว่า 300 กิโลกรัม นอกจากนี้ ยังมีการมอบพันธุ์สัตว์น้ําให้แก่ชุมชน เพื่อนําไปปล่อยในพื้นที่บริเวณรอบอ่างเก็บน้ําเขื่อนลําตะคองด้วย
“กระทรวงเกษตรฯ เชื่อมั่นว่า การจัดกิจกรรมในครั้งนี้จะช่วยฟื้นฟูทรัพยากรสัตว์น้ําในอ่างเก็บน้ําเขื่อนลําตะคองให้กลับมาคงความอุดมสมบูรณ์อีกครั้ง ซึ่งจะเป็นการเสริมสร้างการประกอบอาชีพด้านการประมงและเพิ่มพูนรายได้ให้กับประชาชนและชาวประมงในพื้นที่ให้มีความเป็นอยู่ที่ดีขึ้น อีกทั้งยังสร้างความสามัคคีให้แก่ชุมชน มีการบริหารจัดการทรัพยากรสัตว์น้ําโดยชุมชนมีส่วนร่วม ตลอดจนปลูกจิตสํานึกในการใช้ทรัพยากรประมงที่มีอยู่ในท้องถิ่นให้เกิดประโยชน์สูงสุดและมีผลผลิตที่ยั่งยืนตลอดไป” นายเฉลิมชัย กล่าว
ด้าน นายมีศักดิ์ ภักดีคง อธิบดีกรมประมง กล่าวเพิ่มเติมว่า จากการสํารวจข้อมูลพบว่า บริเวณอ่างเก็บน้ําเขื่อนลําตะคอง มีชาวประมงทั้งหมด 241 ราย แบ่งเป็นผู้ที่ทําการประมงเป็นอาชีพหลัก 159 ราย และอาชีพรอง 82 ราย และจากสถิติการจับสัตว์น้ํา ระหว่าง พ.ศ. 2558 - 2562 มีรายงานการจับสัตว์น้ําเฉลี่ย 343.88 ตันต่อปี คิดเป็นมูลค่ากว่า 14.27 ล้านบาท โดยผลผลิตกุ้งก้ามกรามจัดเป็นชนิดพันธุ์สัตว์น้ําที่สร้างมูลค่าได้มากที่สุด
รัฐบาลไทย-ข่าวทำเนียบรัฐบาล-รองปลัดฯ ภานุวัฒน์ เยี่ยมชมการดำเนินงาน ธุรกิจรีไซเคิลโลหะมีค่า บริษัท มัตซึดะ ซังเกียว (ประเทศไทย) จำกัด
วันอาทิตย์ที่ 6 ธันวาคม 2563
รองปลัดฯ ภานุวัฒน์ เยี่ยมชมการดําเนินงาน ธุรกิจรีไซเคิลโลหะมีค่า บริษัท มัตซึดะ ซังเกียว (ประเทศไทย) จํากัด
นายภานุวัฒน์ ตริยางกูรศรี รองปลัดกระทรวงอุตสาหกรรม เยี่ยมชมการดําเนินงาน ธุรกิจรีไซเคิลโลหะมีค่า บริษัท มัตซึดะ ซังเกียว (ประเทศไทย) จํากัด ณ บริษัท มัตซึดะ ซังเกียว (ประเทศไทย) จํากัด นิคมอุตสาหกรรมไฮเทค  บางปะอิน จ. พระนครศรีอยุธยา
เมื่อวันที่ 4 ธันวาคม 2563 นายภานุวัฒน์ ตริยางกูรศรี รองปลัดกระทรวงอุตสาหกรรม เยี่ยมชมการดําเนินงาน ธุรกิจรีไซเคิลโลหะมีค่า บริษัท มัตซึดะ ซังเกียว (ประเทศไทย) จํากัด พร้อมด้วย นายพรธวัช เพ่งศรี วิศวกรชํานาญการพิเศษ กรมโรงงานอุตสาหกรรม และคณะ โดยมี Mr. Noriyoshi Totsuka, Managing Director และผู้บริหารบริษัทฯ ให้การต้อนรับ ณ บริษัท มัตซึดะ ซังเกียว (ประเทศไทย) จํากัด นิคมอุตสาหกรรมไฮเทค บางปะอิน จ. พระนครศรีอยุธยา
สําหรับ บริษัท มัตซึดะ ซังเกียว (ประเทศไทย) จํากัด เป็นผู้รับดําเนินการจัดการกากอุตสาหกรรม โรงงานประเภท 105, 106 ประกอบกิจการคัดแยก บดย่อย และรีไซเคิลวัสดุที่ไม่ใช้แล้วที่มีโลหะมีค่า อาทิ ทองคํา แพลตตินั่ม พาลาเดียม โดยมีกลุ่มลูกค้าหลักในอุตสาหกรรมอิเล็กทรอนิกส์ เซมิคอนดักเตอร์ และอุตสาหกรรมอื่น ๆ ที่มีการใช้โลหะมีค่าเป็นวัตถุดิบในกระบวนการผลิต